Heinz Ramm-Schmidt

Heinz Harald Ramm-Schmidt (1. marraskuuta 1920 Viipuri – 17. syyskuuta 2019 Helsinki)Kuolinilmoitus. Helsingin Sanomat 6.10.2019. s. C 16 oli suomalainen yritysjohtaja ja kilpapurjehtija, koulutukseltaan diplomiekonomi. Hän toimi muun muassa Soliferin yhtenä avainhenkilönä 1950–1970 ja Hackmanin toimitusjohtajana 1971–1988. Swan 37 -veneellään Tarantella II Ramm-Schmidt voitti Gotlannin ympäri -avomeripurjehduksen (Gotland runt) -kuusi kertaa vuosina 1971–2003.

Norjan kansalainen Ramm-Schmidt taisteli talvisodassa ruotsalaisten vapaaehtoisten riveissä. Välirauhan aikana hän sai Suomen kansalaisuuden, mutta talvisodassa saamansa selkävamman takia ei päässyt mukaan jatkosotaan.Bjon, Sylvia: Statslös soldat blev utan erkännande.  Hufvudstadsbladet 3.2.2013. Viitattu 4.10.2015. Hän opiskeli Svenska handelshögskolanissa ja toimi jo opiskeluajoista lähtien Matti Saurion yrityksen konttoripäällikkönä ja myöhemmin jonkin aikaa toimitusjohtajana. Hän johti yrityksen Solifer-merkkisten tuotteiden kuten polkupyörän dynamon ja mopomalli Solifer Exportin suunnittelua ja tuotantoa. Kun yritys myytiin Oy Bensow Ab:lle vuonna 1956, Ramm-Schmidt jatkoi yrityksen palveluksessa vuoteen 1971 saakka, jolloin hän siirtyi Hackmanin toimitusjohtajaksi.

Heinz Ramm-Schmidt julkaisi purjehdusaiheisen muistelmakirjan Historien om Swanen Tarantella (1999) ja Solifer-yhtiön alkuvaiheista kertovan teoksen När Finland reste sig ur krigens aska (2002).Ericsson, Henry: Karavaanarin tarina. Siukosaaren kirjan Solifer Suomesta arvostelu. Talouselämä 11.3.2005. Viitattu 4.10.2015.

Ramm-Schmidtin vanhemmat olivat johtaja, varakonsuli Ejnar Georg Johan Ramm-Schmidt ja Karin Albertine Lorentz ja puoliso vuodesta 1945 toimittaja Ebba Margit Englund.Kuka kukin on 1978, s. 774. Viitattu 21.5.2022. Metsänhoitaja, metsäneuvoksen arvonimen saanut Kaj Ramm-Schmidt oli hänen veljensä.

Lähteet

Kirjallisuutta
Ramm-Schmidt, Heinz: När Finland reste sig ur krigets aska: Personliga upplevelser under metallindustrins uppsving. Litorale 2002. .
Siukosaari, Anssi: Solifer Suomesta. Lohja Caravans ja Solifer Polar 2004.

Aiheesta muualla

Luokka:Suomalaiset yritysjohtajat
Luokka:Suomalaiset kilpapurjehtijat
Luokka:Vuonna 1920 syntyneet
Luokka:Vuonna 2019 kuolleet